cyanic-selkie/wikianc huggingface dataset:
Jan Gamarnik
Jan Gamarnik lõpetas gümnaasiumi 1913. aastal ja töötas seejärel koduõpetajana. 1914. aastal astus ta Peterburi Psühhoneuroloogia Instituuti, kuid arstikutse vastu ta huvi ei tundnud ning asus 1915. aastal õppima Kiievi ülikooli õigusteaduskonnas. Ta tutvus mitmete Ukraina juhtivate bolševikega ning astus 1916. aastal VSDTP–sse.
Gamarnik võttis osa Oktoobrirevolutsioonist ja Kodusõjast Ukrainas. 1919–1920 oli ta juhtival poliittööl Punaarmees. 1920–1923 oli Gamarnik Odessa ja Kiievi kommunistliku partei kubermangukomitee esimees, 1923–1928 Kaug-Ida revisjonikomitee ja krai täitevkomitee esimees ning kraikomitee sekretär.
1928. aasta veebruarist kuni 1929. aasta oktoobrini oli ta Valgevene NSV Kommunistliku Partei Keskkomitee esimene sekretär.
1929–1937 oli Jan Gamarnik Punaarmee Poliitilise Valitsuse ülem ja 1930–1934 ühtlasi ka NSV Liidu sõja ja mereväeasjade rahvakomissari asetäitja ning 1934–1937 NSV Liidu kaitse rahvakomissari asetäitja. Ta oli ÜK(b)P Keskkomitee liige alates 1927. aastast, 1935. aastast esimese järgu armeekomissar.
20. mail 1937 vallandati Gamarnik Punaarmee Poliitilise Valitsuse ülema ametikohalt ja ta määrati Kesk-Aasia sõjaväeringkonna Sõjanõukogu liikmeks. 30. mail 1937 võttis ÜKP(b) Keskkomitee Poliitbüroo vastu otsuse Jan Gamarniku Sõjanõukogu koosseisust väljaarvamise kohta. Põhjuseks toodi Gamarniku seotus Jona Jakiriga, keda süüdistati vandenõus. 31. mail käisid kaks Kaitse Rahvakomissariaadi juhtivat töötajat Gamarniku korteris teda Poliitbüroo otsusest informeerimas. Samuti teatasid nad, et Gamarnik on Punaarmeest vallandatud. Vahetult nende lahkumise järel laskis Jan Gamarnik ennast maha.
Jan Gamarnik rehabiliteeriti postuumselt 1955. aasta augustis.
Kanada prantsuse keel
260px|pisi|Kanada prantsuse keele levila: {{legend|#0049a2|Regioonid, kus Kanada prantsuse keel on põhiline keel ([[Québec ja New Brunswick)}} {{legend|#006aFF|Regioonid, kus Kanada prantsuse keel on ametlik keel, kuid mitte enamuse emakeel (ülejäänud Kanada, Maine ja New Hampshire)}} {{legend|#8ec3ff|Regioonid, kus Kanada prantsuse keel on vähemuskeel (ülejäänud New England)}}]] Kanada prantsuse keel (prantsuse keeles français canadien, inglise keeles Canadian French) on prantsuskeelsete lektide kogum, mida räägitakse Kanadas. Riigis on üle seitsme miljoni inimese emakeel prantsuse keel (ligikaudu 22% rahvastikust).
Tõde ja õigus V
"Tõde ja õigus V" on Eesti kirjandusklassiku A. H. Tammsaare romaanisarja "Tõde ja õigus" viies ehk viimane osa, mis ilmus 1933. aastal. 1934. aastal kaitses Soomes Veli Ilmari Mikkonen oma magistritöö "Indrek Paas. A. H.Tammsaare "Tõe ja õiguse" romaani tegelane", milles ta käsitles kõiki romaanisarja osasid.
Enne V osa kirjutamist külastas Tammsaare 1933. aasta suvel oma kodukohta, kus ta polnud käinud juba kolmkümmend aastat. Tuttavatel radadel käies püüdis ta elustada mälestusi ning saada inspiratsiooni. . Romaani kirjutas ta valmis vaid kahe kuuga.
Ukraina Organisatsioonide Assotsiatsioon Eestis
Ukraina Organisatsioonide Assotsiatsioon Eestis (ukraina keeles Асоціація українських організацій в Естонії) on Eestis olevaid Ukraina organisatsioone ühendav katusorganisatsioon, õiguslikult vormilt MTÜ. See MTÜ aitab organisatsioonide tööd koordineerida ja töö efektiivsust tõsta.
Tõde ja õigus V
Viiendas köite seitsmendas peatükis on sõnastatud üks Tammsaare rahvusfilosoofilise positiivse programmi üks tähtsamaid juhtmõtteid: "...õige isamaa-armastus on see, kui soode ja rabade asemele tekivad laaned, niidud ja nurmed." Viiendas osas teostataksegi seda ideed. Võetakse kokku ka pentaloogias käsitletud ideeliinid ja otsustatakse, et armastus ja õnn on saavutatavad vaid töö ja vaevaga. Valesti elavad inimesed peavad enda päästmiseks kasutama tervet mõistust ja olukorrast on võimalik välja rabeleda vaid alistudes, leppides ja tööd tehes. Samuti ilmneb teoses Antaiose müüt, mille järgi saab inimene maale toetudes uut jõudu.
Lugu suundub samasse kohta, kust ta alguse sai. Kui kord astusid Krõõt ja Andres väljamäest üles, siis nüüd sammuvad Indrek ja Tiina viimast korda sealt alla. Taas on tegemist üles-alla, tõusmise-laskumise ja saabumise-lahkumise vastanditega. Tiinal on kaasas ka Krõõda rätik, mis on kui mateeriasse valatud mälestuskild.
1934. aastal sai Tammsaare "Tõe ja õiguse" IV ja V osa eest presidendi kirjandusliku auhinna.
Teos on tõlgitud soome (1935 ja 2013), saksa (1941 ja 1989), prantsuse, vene, tšehhi ja läti keelde.
Kindel Tee
Kindel Tee oli kolhoos Viljandi rajoonis Suure-Jaani külanõukogus. Kolhoosi keskasula oli Sürgavere. Kolhoosi pindala oli 4100 ha.
Kõugutabel
Kõugutabel on suguvõsade uurimisel kasutatav tabel, mis esitab andmed päisniku kõigi kõukude kohta (kas teatava sugupõlveni või nii palju kui neid on võimalik välja selgitada). Kõugutabelis on igas varasemas põlvkonnas kaks korda rohkem isikuid kui hilisemas.
Uustalu
Uustalu on talu Lääne-Viru maakonnas Haljala vallas Altja külas.
Mitmed talu hooned on arvele võetud kultuurimälestisena. Need on:
Peltes
Pelteses asuvad kultuurimaja ja Läti põllumajandusülikooli biotehnoloogia- ja veterinaarmeditsiini teadusinstituut Sigra. Peltes rajati Teise maailmasõja järel Lorupe sovhoosi keskasulaks. Hiljem asus seal Läti karjakasvatuse ja veterinaaria teadusliku uurimise instituut.
Kolga-Jaani kolhoos
Kolga-Jaani kolhoos oli kolhoos Viljandi rajoonis Kolga-Jaani külanõukogus. Kolhoosi keskasula oli Kolga-Jaani. Kolhoosi pindala oli 8600 ha.
Kihelkonna vald (Kihelkonna kihelkond)
pisi|Saaremaa maakonna valdade piirid enne ja pärast [[1939. aasta vallareformi]] Kihelkonna vald (varasema nimega Kihelkonna kirikuvald; saksa keeles Kielkond) oli vald Saaremaal Kihelkonna kihelkonnas. Vallamaja asus Kihelkonna külas.
Kahkjas pilvik
Kahkjas pilvik (Russula exalbicans) on pilvikuliste sugukonda pilviku perekonda kuuluv söögiseen.
Kihelkonna vald (Kihelkonna kihelkond)
Vald eksisteeris 1866 –1939. Seejärel moodustati uutes piirides uus Kihelkonna vald.
Kahkjas pilvik
Kahkjas pilvik on kupatatult söödav. Eestis kasvab ta harva kaasikutes, augustist oktoobrini.
Plānupe
Plānupe on küla (mazciems) Lätis Sigulda piirkonna Allaži vallas. Küla asub merepinnast 40 meetri kõrgusel Tumšupe jõe kaldal ja jääb valla keskusest Allažist 14, piirkonna keskusest Siguldast 24 ning Riiast 40 km kaugusele.
Külast lähevad läbi maanteed P3 ja P10. Seal asub Plānupe bussipeatus.
Küla asub endise Plānupe mõisa alal.
Pascal Lissouba
Pascal Lissouba (15. november 1931 Tsinguidi – 24. august 2020 Perpignan) oli Kongo Vabariigi poliitik, professor ja president aastatel 1992–1997.
Ta on tuntud kui esimene Kongo demokraatlikult valitud president.
Elulugu
Lissouba sündis Prantsusmaa asualaks olnud Edela-Kongos Tsinguidis 15. novembril 1931. Ta õppis põllumajandusinseneriks ja omandas Prantsusmaal 1958. aastal doktorikraadi loodusteadustes.
Kongo iseseisvumise järel 1960. aastal sai Lissouba Kongo esimeseks põllumajandusministriks, kus püsis kuni esimese Kongo presidendi Fulbert Youlou tagasiastumiseni 1963. aastal. Järgmise presidendi Alphonse Massamba Débat'i võimu ajal oli Lissouba aastatel 1963–1966 Kongo peaminister.
1991. aastal kõigi poliitiliste grupeeringute osavõtul toimunud rahvuskongressil legaliseeriti kõigi poliitiliste rühmituste tegevus ja otsustati üle minna mitmeparteilisele riikliku elu korraldusele. Lissouba rajas veel samal aastal uue erakonna Panaafrika Liit Sotsiaalse Demokraatia Eest (UPADS). 16. augustil toimunud 1992. aasta presidendivalimistel konkureeris Lissouba endise Kongo autokraatliku juhi Denis Sassou-Nguesso vastu ja osutus presidentiks valituks.
Sassou-Nguesso juhitud opositsioon ei jäänud siiski valimistulemustega rahule ja vaidlustas neid avalikult. 1993–1994 toimusid mitmed kokkupõrked opositsiooni ja presidenti toetavate relvastatud jõukude vahel. 1997. aasta 27. juulil pidid toimuma uued presidendivalimised, kuid Lissouba käskis enne valimisi opositsioonitegelaste relvagrupeeringutel relvitustuda. Opositsiooni relvarühmitused ei allunud käsule ja hakkasid vastu, mis vallandas teise Kongo Vabariigi kodusõja.
Lissouba sunniti 1997. aasta augustis lõppema pidanud presidendi volitused loovutama pärast kodusõja kaotamist 15. oktoobril 1997. Kümme päeva hiljem haaras võimu taas Sassou-Nguesso. Lissouba sunniti eksiili ja 2001. aastal mõistis Kongo Vabariigi Ülemkohus Lissouba in absentia 30 aastaks sunnitööle süüdistatuna riigireetmises.
Lissouba elas ülejäänud eluaastad eksiilis Libreville'is, Burkina Fasos, Londonis ja 2004. aastast Prantsusmaal. Esimesed aastad esitles Lissouba end kodumaalt välja tõrjutud põhiseadusliku presidendina, kuid loobus sellest hiljem. Prantsusmaal asus Lissouba elama Perpignanis ning viimased eluaastad veetis ta seal. Enne surma vaevas Lissoubat ka Alzheimeri tõbi. Ta maeti Perpignani 31. augustil 2020.
Mugultorik
Mugultorik (Polyporus tuberaster) on seeneliik.
Ta on Eestis arvatud II kaitsekategooriasse (seisuga 2012).
Eestis võib teda leida parkidest ja salumetsadest.
Kehtestamine (versioonihaldus)
Versioonihaldussüsteemides on kehtestamine toiming, mis muudab viimased muudatused lähtekoodis püsivaks, luues neist hoidlasse uue kehtestuse (sissekande). Igal kehtestusel on unikaalne ID-number. Olemas olevaid kehtestusi enam muuta ei saa, kuid versioonihaldussüsteem võimaldab töökaustas olevad failid muuta mõnele varasemale kehtestusele vastavasse seisu, mis võimaldab hõlpsasti naasta lähtekoodi mistahes varasema versiooni juurde, mis aitab näiteks leida tarkvararegressiooni tekitanud spetsiifilise muudatuse.
Git
Git versioonihaldussüsteemi kehtestuse lisamiseks käsurealt tuleb esmalt muutunud failid kehtestamiseks ette valmistada. Et märkida kõik muutunud failid kehtestamiseks, käivitatakse järgnev käsk :
Kehtestamiseks märgitud failidest luuakse uus kehtestus järgneva käsuga:
Nende kahe käsu asemel võib alternatiivselt käivitada järgneva käsu:
Pärast kehtestuse loomist on viimaseks sammuks see kaughoidlasse üles laadida. Et hoidla  harusse   veel üles laadimata kehtestused lisada, tuleb käivitada käsk:
Mercurial (hg)
Mercurialisse kehtestuse loomiseks käsurealt, eeldusel, et programm hg on installitud, kasutatakse järgmist käsku:
See eeldab ka, et praeguses kataloogis olevad failid on ette valmistatud järgmiselt:
Ülaltoodud käsk valmistab ette kõik muutunud failid. Pärast kehtestuse loomist on viimane samm laadida kehtestus kaughoidla  harusse:
Coney Islandi tuletorn
pisi|Coney Islandi tuletorn Coney Islandi tuletorn (inglise keeles Coney Island Light või Nortons Point Light) on tuletorn New Yorgi osariigis Long Islandi saarel Coney Islandi maasäärel Lower New York Bay ääres. Esmane rajatis valmis 1890. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.
Kõpu kolhoos
Kõpu kolhoos oli kolhoos Viljandi rajoonis Kõpu külanõukogus. Kolhoosi keskasula oli Kõpu. Kolhoosi pindala oli 6500 ha.
Vjatšeslav Malafejev
Vjatšeslav Malafejev oli Peterburi Zeniti põhimeeskonna mängija 1999–2016.
Malafejev oli Venemaa meeskonnas UEFA Euro 2008 turniiri ajal, aga ei mänginud ühtegi mängu.
Uustalu (perekonnanimi)
Uustalu on perekonnanimi.
Ilmar Trull
pisi|Ilmar Trull (2012)
Ilmar Trull (sündinud 21. veebruaril 1957 Tallinnas) on eesti luuletaja, karikaturist ja ristsõnade koostaja.
Trull on ennekõike tuntud luuletajana. 2022. aastaks oli ta kirjutanud 15 lasteluulekogu. Luulekogud on kokku pandud perioodikas (Täheke, Eesti Ekspress, Hea Laps) ilmunud luuletustest. Trull on oma lasteluule eest pälvinud mitmeid auhindu, sh Karl Eduard Söödi lasteluule auhinna (aastatel 1997, 2005, 2007, 2012, 2018) ja mitu Eesti Kultuurkapitali tunnustust (1998. ja 2007. aastal Eesti Kultuurkapitali kirjanduse sihtkapitali aastaauhind, 2015. aastal Eesti Kultuurkapitali aastapreemia). Trull illustreerib oma luulekogusid ise. Peale selle on ta illustreerinud teisigi lasteraamatuid: Andrus Kivirähki "Sirli, Siim ja saladused", Epp Petrone "Hiir püksis", Tea Kase "Tänavalapsed", Jaanus Vaiksoo "Neli hommikut ja üks õhtu" jt. Trull on ka karikaturist, enamik tema sellealaseid töid on ilmunud ajakirjas Pikker. Ta on koostanud ristsõnu, aastatel 1993–1996 oli ta ristsõnaajakirja Ristik peatoimetaja.
Elu
Trull sündis 1957. aastal Tallinnas. 1964–1975 õppis ta Tallinna 7. keskkoolis. Trulli enda sõnutsi avastas ta oma luuleande 19-aastaselt pärast keskkooli lõpetamist. Pärast keskkooli jätkas Trull õpinguid Tartu Ülikoolis inglise keele erialal. Trull debüteeris 1980. aastal Loomingu Raamatukogu noorte loomingu kogumikus "Sõna 2". Lasteluulet hakkas avaldama lasteajakirjas Täheke. Ta töötas aastatel 1985–1995 huumoriajakirja Pikker osakonna- ja tegevtoimetajana. Alates 1996. aastast on ta Eesti Kirjanike Liidu liige ja kirjutab iga nädal Eesti Ekspressi lasteluulet. 2022. aasta seisuga oli Trull vabakutseline kirjanik.
Looming
Loometeed alustas Trull 1980. aastal Loomingu Raamatukogu noorte loomingu kogumikus "Sõna 2". Ta avaldas ka karikatuure ja sõnalist huumorit ajakirjas Pikker. Tema lasteluulet hakkas avaldama lasteajakiri Täheke ning ta jätkas luuletuste avaldamist Eesti Ekspressi lastelisas. Tema debüütluulekogu on 1984. aastal sarjas "Noored autorid" ilmunud "Millest mõtled, seljaaju?". Mait Taltsi meelest oleks Trull suutnud end ka vaid selle üsnagi õhukese teosega eesti luulelukku kirjutada. Perioodikas avaldatud lasteluule eest pälvis Trull Karl Eduard Söödi lasteluuleauhinna.
Ilmar Trulli teine lasteluulekogu "Iseloomuga loom" kätkeb endas palju sõnamänge: žongleerimist mõtete, mõistete ja tundmustega. Isegi kurvemad teemad on selles luulekogus kalambuuride abil helgemaks muudetud. Järgmisena kirjutas Trull kogud "Väike viisakas kärbes" (2011), "Tuvi jalutab" (2012), "Rähni ravi" (2015), "Jänese valitud palitud" (2016), "Mannekeeni talu" (2017), "Metsa toodi kuuseke: salmid suurtele ja väikestele" (2018), "Pori kärbes ja tori hobu" (2019),"Kala ei lärma" (2020) ning "Pakirobot rügab" (2022).
Trulli luulele on omased meeldejäävad tegelased (vihane tihane, haige rähn, kosmosekoer jt) ja värvikad kujutluspildid. Tema luulel on kindel ja läbimõeldud rütm, mis muudab selle suulise esitamise hõlpsaks. Oluline roll on huumoril ja intertekstuaalsusel. Trulli luule on paeluv erinevatele vanuserühmadele.
Lasteluule uurija Jaanika Palm on Trulli luuleloomingu kohta öelnud: "Trull on universaalne luuletaja, kes suudab katta väga paljusid (et mitte öelda kõiki) vanusegruppe. Tema luuletusi naudivad päris pisikesed mudilased, oma iva leiavad sealt tõrksad teismelised, täiskasvanutele aga avaneb Trulli-lullades hoopis kolmandat sorti maailm."
West Banki tuletorn
pisi|West Banki tuletorn West Banki tuletorn (inglise keeles West Bank Light) on tuletorn New Yorgi osariigis Staten Islandi lähistel Lower New York Bay's. Esmane rajatis valmis 1901. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.
Maimu-Koidula Sirel
Maimu-Koidula Sirel (neiuna Maimu Kurrik; 15. märts 1930 Kilingi-Nõmme – 29. detsember 2014) oli eesti koorijuht ja muusikaõpetaja.
Selglaid
Selglaid on 30 hektari suurune saar Liivi lahes, Varbla laidudest suurim. Saar kuulub halduslikult Pärnu maakonda Lääneranna valda Mereäärse küla koosseisu. Saare rannajoone pikkus on 6,4 kilomeetrit.
Maimu-Koidula Sirel
Ta lõpetas aastal 1958 Tartu Muusikakooli koorijuhtimise erialal (Richard Ritsingu õpilasena), täiendas end aastatel 1978–1982 Vabariiklikus Õpetajate Täiendusinstituudis koolimuusika alal.
Selglaid
Laid asub 2 kilomeetri kaugusel Varbla rannikust. Laid on pikliku kujuga ja kivise pinnamoega. Seal leidub niitu ja lehtmetsa.
Maimu-Koidula Sirel
Ta on olnud muusikaõpetaja ja koorijuht mitmes koolis, aastatel 1950–1952 Parasmaa algkoolis ja aastatel 1958–1985 Elva Keskkoolis. Aastatel 1972–1985 juhtis ta Tartu rajooni muusikaõpetajate ainesektsiooni, oli aastal 1985 Tartu laulupeokomisjoni koolikooride vastutav instruktor, juhatas laulupäevadel ühendkoore. Ta juhatas aastast 1968 Elva naiskoori Kaja ja aastast 1994 EELK Elva koguduse koori. Ta on viinud üld- ja noorte laulupidudele üle 50 koori.
Selglaid
Laiul asub 1939. aastast Selglaiu tuletorn.
Saar kuulub Varbla laidude looduskaitseala koosseisu ja on looduskaitse all.
Maimu-Koidula Sirel
Ta oli aastast 1982 Eesti Kooriühingu liige ja aastast 1994 Eesti Naislaulu Seltsi (aastast 2004 auliige) liige. Ta oli ka Eesti Muusikaõpetajate Liidu ja Eesti Koorijuhtide Liidu liige.
Maimu-Koidula Sirel saadeti viimsele teekonnale 4. jaanuaril 2015 Elva kirikust Elva kalmistule.
Peter Florin
pisi|Peter Florin (vasakul) ÜRO peasekretärile [[Kurt Waldheimile volikirju üle andmas (1973)]] Peter Florin (2. oktoober 1921 Köln – 17. veebruar 2014 Berliin) oli Saksa DV riigitegelane ja diplomaat.
Peter Florini isa Wilhelm Florin oli metallitööline ja Saksamaa Kommunistliku Partei Poliitbüroo liige ning Riigipäeva liige. 1933. aastal emigreerus perekond Prantsusmaa kaudu Nõukogude Liitu. Moskvas õppis Peter Florin Karl Liebknechti koolis ja seejärel ülikoolis keemiat. 1. veebruaril 1937 võeti talt ära Saksamaa kodakondsus. Ta kuulus Komsomoli ja võttis osa Rahvuskomitee Vaba Saksamaa tegevusest.
1945. aastal pöördus ta Saksamaale tagasi ja töötas ajalehtede Volkszeitung ja Freiheit toimetajana. Alates 1949. aastast töötas ta Saksa DV Välisministeeriumis. 1953–1966 oli ta Saksamaa Sotsialistliku Ühtsuspartei Keskkomitee välissuhete osakonna juhataja. 1954. aastast alates oli ta Rahvakoja (parlamendi) liige. 1954–1963 oli ta Rahvakoja väliskomisjoni esimees ja 1963–1967 väliskomisjoni esimehe asetäitja.
1967–1969 oli Peter Florin Saksa DV suursaadik Tšehhoslovakkias. 1973–1982 oli ta Saksa DV alaline esindaja Ühinenud Rahvaste Organisatsioonis. 1982–1989 oli ta Saksa DV välisministri asetäitja. 1958–1989 oli ta Saksamaa Sotsialistliku Ühtsuspartei Keskkomitee liige.
Helsingi kunstiakadeemia
alt=Helsingi kunstiakadeemia logo|pisi|Helsingi kunstiakadeemia logo Helsingi Kunstiülikooli kunstiakadeemia (soome keeles Taideyliopiston Kuvataideakatemia, lühend KuvA) on üks Helsingi Kunstiülikooli kolmest akadeemiast. Aalto Ülikooli kunsti-, disaini- ja arhitektuurikooli kõrval on see üks olulisemaid kunstikõrgkoole Soomes. Kunstiakadeemia õppehoone paikneb Helsingis Vallila linnaosas ja koolis õpib umbes 300 üliõpilast.
Helsingi kunstiakadeemia asutas 1848. aastal Soome Kunstiühing. Algul kandis see Soome Kunstiühingu joonistuskooli (1848–1939) nime, seejärel oli Soome Kunstiakadeemia kool ehk Ateneum (1939–1985) ning Helsingi Kunstiakadeemia (ka Soome Kunstiakadeemia, 1985–2013). 2013. aastal liideti Helsingi Kunstiakadeemia vastloodud Helsingi Kunstiülikooliga.
Helsingi kunstiakadeemias on õppinud ka eesti kunstnikke, nende hulgas Erki Kasemets, Maarit Murka ja Katarina Meister. Akadeemia skulptuuriosakonda juhatab professor Villu Jaanisoo.
Sahha (Jakuutia) Vabariigi Korkini-nimeline riiklik preemia kehakultuuri ja spordi valdkonnas
Korkini-nimelist riiklikku preemiat antakse välja 2003. aastast. Auhind on nimetatud Dmitri Korkini auks. Auhind määratakse Sahha (Jakuutia) Vabariigi pea korraldusega ning laureaadi nimi kuulutatakse välja detsembris. Auhinnaga kaasneb rahaline preemia.
Kärstna kolhoos
Kärstna kolhoos oli kolhoos Viljandi rajoonis Tarvastu külanõukogus. Kolhoosi keskasula oli Kärstna. Kolhoosi pindala oli 8100 ha.
Päikeseloojang (maal)
„Päikeseloojang“, tuntud ka kui „Vennad“ („Brüder“), „Õhtumaastik kahe mehega“ („Abendlandschaft mit zwei Männern“), on saksa kunstniku Caspar David Friedrichi (1774–1840) teos.
Südajas aktiniidia
Südajas aktiniidia (Actinidia kolomikta) ehk minikiivi (kutsutakse ka põhjamaiseks kiiviks) on õistaim aktiniidia perekonnast.
Levik
Südajalehine aktiniidia looduslikud kasvukohad on okaspuumetsad, laialehiste lehtmetsade ning mägimetsade hõredamad alad, näiteks tuulemurrualad ja põlendikud. Taim on pärit järgmistest Kaug-Ida piirkondadest:
Kirjeldus
Leidub väga erineva kasvukuju südaja aktiniidia vorme, mõned väänlevad, teised mitte, eelistades kasvada põõsakujuliselt. Looduslikus keskkonnas võib taimede kasv ulatuda 6–18 m kõrguseni, meie oludes on taimed madalamad. Puuviljanduses eelistatakse lühemate väätidega vorme. Eestis kasvab taim 4–6 meetri kõrguseks. vasakul|pisi|Südaja aktiniidia õied Õis on valge värvusega, harvem roosakas. Taim õitseb mai lõpus kuni juuni alguses nädala jooksul. Õied lõhnavad meeldivalt. Õied on kahesugulised. Taimel kulub õitsemisest viljade valmimise alguseni 70–80 päeva. Südajal aktiniidial on piklikmunaja, kuni 10 cm pikkused lehed, mis on südaja aluse ning 2–9 cm pikkuse rootsuga. Isataimedel on iseloomulik päikesepoolsete lehetede värvumine suve esimesel poolel roosakaspunaseks, kuid see pole sootunnus. Esmalt 1–2 päeva jooksul muutub leht valgeks ning 9–18 päeva pärast muutub kattub sama osa punase värvusega. Taim on tundlik kevadiste öökülmade suhtes, näiteks võivad öökülmade korral mais või juunis hävida lehed ning noored võrsed. Kevadiste külmakahjustused võivad saaki langetada või selle hävitada. Vilja nimetatakse marjaks. Need on silindrikujulised, tumerohelised, lihakad ning magus maitselised. Saagiperioodi algus saabub augustis.
Marjad on 2–4 cm suurused olenevalt sordist.
Kasvukoht
Taim kasvab paremini varjulises kohas. Varjus kasvades näiteks suurte puude all kasvades jäävad taimed enamasti kevadistest öökülmadest kahjustamata. Samuti on sellises kohas kasvava taime kevadine areng aeglasem. Lagedamad ja madalamad kohad kasvukohaks ei sobi, sest sellistes kohtades võivad taimed kevadiste öökülmade tagajärjel tugevasti külmuda. Eestis talvekindel.
Kasvatamine
Südajat aktiniidiat kasvatavad harrastusaednikud Venemaal, Lätis, Leedus, Poolas. Samuti on kasvatamist katsetatud Kesk-Soomes.
Sordid
Eestis on tuntumad sordid Klara Zetkin, Lucia, Dr Szymanowski, Krupnoplodnaja.
Saagi koristamine
link=https://et.wikipedia.org/wiki/Fail:Kiwi_arctiques_en_Ao%C3%BBt.jpg|pisi|220x220px|Südaja aktiniidia marjad Taime saagikus kõigub aastati. Marjad valmivad ebaühtlaselt ning valminud marjad varisevad kergesti. Saaki võib koristada järk-järgult või ühekorraga, toored marjad järelvalmivad 6–8 päeva jooksul. Marjadel lastakse järelvalmida varjulises kohas. Viljad säilivad lühiajaliselt ega talu eriti transporti.
Kulinaarias
Kuigi peamiselt peaks südaja aktiniidia vilju tarvitama värskelt marjade kasulike omaduste tõttu, siis saab neid ka sügavkülmutada või hoidistada.
Ravimtaimena
Südajas aktiniidia tugevdab immuunsüsteemi, alandab vererõhku ning parandab vererõhku.
Biokeemiline koostis
Südaja aktiniidia marjade C-vitamiini sisaldus on vahemikus 500–1200 mg 100 g toormassi kohta, suhkrusisaldus 4,4–13,0% ning tiitritavate hapete sisaldus 1,1–1,2%.
Nikišõne
Nikišõne on küla Ukrainas Donetski oblastis Šahtarski rajoonis, umbes 30 km kaugusel Donetskist idakirdes.
Alleghe järv
Alleghe järv (itaalia keeles Lago di Alleghe) on mägijärv Kirde-Itaalias Veneto maakonnas Belluno provintsis Alleghes.
Nikišõne
Nikišõne kõrgus merepinnast on 312 meetrit.
Alleghe järv
Dolomiitides Cordevole orus asuva järve tekke põhjustas 1771. aasta maalihe, kui ööl vastu 11. jaanuari varises kokku Aleghe vastas olnud Pizi mägi. Maalihe pühkis maapinnalt Riete küla, mattis enda alla Marini küla ja osaliselt ka Fusine küla, hukkus 49 inimest.
Maalihe sulges Cordevole jõe loodusliku tee orus ning moodustuma hakkas järv. Kahe kuuga tõusis kogunev vesi maalihke tagajärjel moodustunud rusukalde kõrguseni. 1. mail asetleidnud uue maalihke tulemusel kukkus moodustunud veekogusse uus kogus mulda ja kivisid. Varingu põhjustatud laine purustas Alleghet veelgi, hukkus 3 inimest.
Nikišõne
2001. aasta rahvaloenduse andmeil elas asulas 884 inimest.
Donbassi sõja ajal, 2014. aasta septembris, toimus asula lähistel mitmeid kokkupõrkeid valitsusvastaste relvajõudude ja valitsusvägede vahel.
Heroes of Newerth
"Heroes of Newerth" (lühendatult HoN) on tasuta mängitav ulmeline reaalajas toimuv arvutimäng.
Mäng töötab Windowsi, Linuxi ja Macintoshi platvormil. Mäng avaldati 12. mail 2010 tasulisena, tasuta versioon ilmus 29. juulil 2011. Mängu looja on S2 Games. Mäng on inspireeritud Warcrafti "Warcraft III: The Frozen Throne'i" isetehtud kaardist, "Defense of the Ancients (DotA – Defence of the Ancients)".
Mängu idee
Mängus osalevad kaks võistkonda. Tavaliselt on võistkonna suurus viis mängijat, kuid neid võib olla ka vähem. Matšide pikkusel ei ole piirangut ning võidab see, kes on pannud vastased hääletuse kaudu alla andma või hävitanud nende baasi. Baasi kaitseb hulk torne. Mängu mängitakse kolmel veerul: ülemine, alumine ja keskmine. Keskmise veeru mängija peaks olema osavaim mängija meeskonnas. On väga oluline, et ta valiks selleks sobiva tegelaskuju, kes vajab rohkem mängutasemeid ning suudab nendega kasulikum olla.
Ülemisel ja alumisel veerul on tavaliselt 2 mängijat. Igal veerul on tornid, mis automaatselt nende läheduses olevaid vastaseid ründavad. Lisaks võistkonnas olevatele inimmängijatele jooksevad mõlemast baasist iga 30 sekundi järel välja pisikesed elukad, kes aitavad suruda vastase torne ning kelle tapmise pealt teenib raha.
Raha saab vaid siis, kui inimmängija lööb viimase löögi. Sama kehtib ka vastasmängijate tapmise kohta ning ka tornide hävitamisel, kuigi tornide hävitamisel saavad siiski kõik alati raha, kuid viimse löögi sooritaja saab veidi rohkem seda. Viimaste löökide tegemine ebaausalt võib viia vihani. Tapmiste röövimine ei ole üldiselt tolereeritud.
Raha teenimise protsessi kutsutakse farmimiseks. Üldiselt, kes farmib edukamalt, see ka võidab, sest esemeta tegelased farmitud tegelaste vastu ei põhjusta tihtipeale kriimugi. Igal veerul on 2 torni enne baasitsooni. Baasitsioonis on veel iga veeru jaoks barraksid, mida kaitseb torn ning ka baasi enda ees 2 torni.
Barraksid on hooned, mille hävitamisel hakkavad sinu meeskonna baasist välja jooksma tugevamad ja suuremad elukad. Nende tapmine on vastastele raskem ning nad suruvad veelgi rohkem torne. Lisaks saab nende tapmise eest ka vähem kulda Mõlema meeskonna elukad näevad erinevad välja samuti ka baas. Erinevused on tingitud ka poolte nimede erinevusest – Hellbourne ja Legion. Forests of Caldavaris kus põhimapis on Legion all pool kaardil ja Hellbourne üleval.
Matši edu sõltub tiimitööst, abivalmidusest ja tegelaste valikust. On väga oluline kõigepealt lugeda tegelaskujude kohta juhendeid ning saada aru kuidas mäng toimib, selleks on mängus sees õpetamise sektsioon, kus saab kõik tähtsamad mängu elemendid üle vaadata ja läbi proovida. Kõik vihkavad halbu mängijaid, HoN’i kommuunis eriti.
Kommuun
HoNil on väga aktiivne foorum, kus enamikku mängijaid võib kirjeldada kui ülbeid, kergesti solvuvaid, nõrga närviga, ent päriselus vägagi edukaid inimesi. Kõige enam väljendatakse mängus viha, üleolekut ja enda halbade mänguoskuste väljavabandamist. Olenemata kõigest, saab alati tohutult nalja. Teadaolev suurim Eesti kommuun asub Impex chat roomis. Sisestades mängusisesse chati /j impex võite otsida kaasmaalastest vastaseid või mängupartnereid.
== Tegelased ==
Põhiline tegelane või üldse tegelase nime vääriv osake mängust on kangelane.
Kangelased jagunevad kolme rühma: int, agi, str (lühendid sõnadest intelligence, agility ja strength).
Nagu võib aimata, siis str (eesti keeles jõud kategooriasse langevad tegelased peavad võtma tule enda peale, olema vastupidavad ja alustama kaklust, kuni teised oma osa täidavad.
Kõige mitmekülgsemad on int kangelased, kes võivad olla nii toetavad |tegelased, kui ka suure damage'i (üksi sõna eesti keeles ei väljenda seda nii, nagu see peaks olema) tegijad varajases mängu faasis. See avab palju võimalusi tegelase kasutamiseks.
Hilisemas mängu faasis on vaja tugevad agi tegelast, keda kutsutakse kandjaks, sest tema on just see, kes hiljem tiimi "kannab", kas siis võidule või kaotusele. Tegelaste valikul on alati oluline, et oleks tasakaal kõigi vahel, sest ainult toetaja peaks ostma valvesilmi (Ward – inglise keeles) ja muid toetavaid asju.
Valvesilm annab suuresti nähtavust ja aitab ära hoida kambakaid vastaste poolt, ühtlasi tagades ka igal paarisminutil tekkivale "tahvlile" vaate. "Tahvel" on erinevate võimalike boonustega tekkiv vidin, millega saab täita pudelit või mida saab lihtsalt korjata ja kasutada selle poolt antud boonust. Pudel on üldiselt keskmisele veerule mängivale mängijale vajalik. Pudelis saab hoida "tahvlit" ja sellest joomine taastab elusid ja jõudu (Mana – inglise k.).
"Tahvli" võimalikud boonused on: topelt-damage, maksimaalne liikumiskiirus, 2 illusiooni endast, täielik elude ja jõu taastumine nähtamatus üheks minutiks või kuni järgmise teoni.
Õige tasakaal ja kangelaste valik on kõige tähtsam osa mängu juures, enne mängimist oleks soovitatav selle kohta vaadata õpetusi.
Mõlemal poolel on ka metsaala, kus on neutraalsed elukad. Metsaelukate tapmisel ei pea tavaliselt konkureerima ning mängija ei ole vastaste pideva tule all, kuid selleks on sobilikud vaid teatud kangelased.
Üks äge elukas on ka Kongor, kes on kõige suurem neutraalne vastane. Tema tapmise eest saab 7 minutit kestva taassünnieseme, žetooni (token – inglise k.), mis kaob asjade loendist suremisel või aja läbisaamisel. Tema tapmise eest saab terve tiim ka kulda.
Üks kasulik elukas on veel, ahv. Kui talle 200 kulda anda, muutub ta jäädavalt lendavaks ahviks. Tema ülesanne on tuua mängijale baasist ostetud asju veeru peale, sest veerult lahkumine varajases mängu faasis toob kaasa liiga suuri kaotusi kullas ja "kogemuses" (experience – inglise k.). Vastased saavad ahvi tappa ja hävitada ka esimesed tema peal. Itemeid saab osta baasis olevast poest, kuid ka väike valik on olemas veerul olevas "Outpostis". Valvesilmi ja võlujooke saab osta ka observatooriumitest, mis on veergudest veidi eemal.
Mängu areng
2009. aasta oktoobris ütles mängu disainer Alan "Idejder" Cacciamani, et HoNi'd tehti 34 kuud, millest esimesed 13 tehti puhtalt mootorit. Kaardid, esemed, kangelased ja kõik muu tehti 21 kuuga.
"Heroes of Newerth" on pidavalt uuendamisel, parandatakse vigu, kangelasi, kes on liiga tugevad ja erinevaid teisi vigu, mis tekivad.
Mängu väljumisest saadik on loodud üle kolme miljoni kasutaja
HoN on teinud palju uuendusi ja mäng on väga kasutajasõbralik.
Algajatele on antud lihtsamate mängutüüpidega võimalus saada lihtsamalt kulda, reiting aitab neid ühte mängu sobitada. Mängijatel on võimalik osta nii mängimise eest teenitud hõbemüntide kui ka ostetavate kuldmüntide eest erinevaid kostüüme, välimusi kangelastele, profiilipilte, lippe, naljakaid ja muidu lahedaid funktsioone. Need, kes ei ostnud HoNi tema tasulisel perioodil peavad omale uusi kangelasi ostma või ootama, kuni möödub 15-päevane tsükkel, kus tasuta mängitavate kangelaste nimekiri muutub. Nii saavad mängijad vaadata, mis tegelaskujudega nad eelistaksid mängida ning selle osta, kas hõbe- või kuldmüntide eest
Mängus saab punkte paljude asjade eest, mida matši jooksul tehakse ning lisapunktide võitmine innustab rohkem mängima.
Lennard-Jonesi potentsiaal
paremal|pisi|320x320px|Graafik potentsiaalse energia sõltuvusest kaugusest 12-6 Lennard-Jonesi potentsiaali korral Lennard-Jones potentsiaal (teised nimetused L-J potentsiaal, 6-12 potentsiaal, või 12-6 potentsiaal) on matemaatiliselt lihtne mudel, lähendamaks kahe neutraalse aatomi või molekuli vastastikust mõju. Selle aatomitevahelise potentsiaali kuju pakkus esimesena välja 1924. aastal John Lennard-Jones.
Kõige levinumal juhul on L-J potentsiaal kirja pandud kujulː
kus ε on potentsiaaliaugu sügavus, σ on lõpliku suurusega kaugus, mille juures osakeste vaheline potentsiaal on võrdne nulliga, r on osakeste vaheline kaugus ja rm on kaugus, mille juures potentsiaal on minimaalse väärtusega. Kaugusel rm on potentsiaali väärtuseks −ε. Kaugused on omavahel seotud vastavalt rm = 21/6σ ≈ 1,122σ. Neid parameetreid saab leida regressioonanalüüsi abiga, korrates katsetulemusi või sooritades kvantkeemia arvutusi. Kuigi leiduvad täpsemad potentsiaali kirjeldused, kasutatakse Lennard-Jonesi potentsiaali laialdaselt tema arvutusliku lihtsuse tõttu teadusarvutustes ja modelleerimises.
Verhojanski uluss
Verhojanski uluss on 2. järgu haldusüksus (rajoon) Venemaa Sahha Vabariigi põhjaosas. Asub Jana ülemjooksul.
70% elanikest olid 2002. aastal jakuudid, 20% venelased ja 3% ukrainlased. Suurimad asulad on Batagai ja Verhojansk.
Ameerika Arhitektide Instituut
pisi|[[Octagon House Washingtonis – AAI peakorter]] Ameerika Arhitektide Instituut (inglise keeles The American Institute of Architects, lühendatult AIA) on arhitektide ühendus Ameerika Ühendriikides. Asutatud 1857. aastal. Liikmeid on üle 83 500. Peakorter asub Washingtonis.
AIA poolt väljaantavad auhinnad
AIA annab välja mitmeid auhindu, tuntumad neist on:
Leie kolhoos
Leie kolhoos oli kolhoos Viljandi rajoonis Kolga-Jaani külanõukogus. Kolhoosi keskasula oli Leie. Kolhoosi pindala oli 12 300 ha.
Paala
Paala võib tähendada järgmist:
Kõugukadu
Kõugukadu on genealoogias kasutatav termin, mis viitab juhule, kui inimesel on mingis põlvkonnas otseste esivanemate (kõukude) arv väiksem kui sellele eelneva põlvkonna oma korrutatuna kahega (kõugutabelina kujutades tähendab see seda, et mõni isiku kõukudest esineb tabelis mitmes kohas). Kõugukadu on tingitud sugulusabieludest.
Tarkuseraamat
Tarkuseraamat on müütiline raamat eesti rahvuseeposes "Kalevipoeg".
Seda on mainitud eepose üheksateistkümnendas loos (Sarvik-taadi aheldus, Õnneaeg,  Pidu ja Kalevi tarkusraamat,  Sõjateated).
Kroonliudik
Kroonliudik (Sarcosphaera coronaria) on seeneliik.
Tarkuseraamat
Kalevipoeg aheldas põrgus Sarviku, võttis kaasa tema varakambrist neli kotitäit kulda ja hõbedat ning naasis maa peale kuristiku koopasuu kaudu, kus teda Alevipoeg oli kolm nädalat oodanud. Seejärel istuti sõpradega Lindanisas lustima, hõiskama ja mõdu jooma.
Kroonliudik
Ta on Eestis arvatud II kaitsekategooriasse (seisuga 2012).
Tarkuseraamat
Lapu tark Varrak oli teejuhiks tulnud Lennuki tagasisõidul maailma otsast. Varrak oli selle tasuks peale kulla ja hõbeda küsinud: Kalevipoeg oli nõus ning Varrak käis nüüd tema kojas ringi ning leidiski midagi, mis oli seina küljes: Lustiline Kalevipoeg ei teadnud aga, kuhu vana Kalev oma pika elu pärandusest tululikke tarkusi oli lasknud üles panna. Vastavalt varem antud lubadusele võis Varrak aheldatud kirjatöö kaasa võtta. Keegi ei teadnud, kus vastavad võtmed raamatu avamiseks on. Varrak teadis küll, kus võtmed, aga tark ei andnud seda teada. Vaatamata Sulevipoja ja Olevipoja manitsustele väärt raamatut mitte loovutada, jäi Kalevipoeg endale kindlaks. Aga raamatus oli sees:
Kroonliudik
Eestis võib teda leida paljudest metsatüüpidest, teeservadest, prahipaikadest ja karjääridest.
Staten Islandi tuletorn
Staten Islandi tuletorn (inglise keeles Staten Island Light) on tuletorn New Yorgi osariigis Staten Islandil, mis valmis 1912. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.
Laurimaa
Laurimaa on perekonnanimi.
2018. aasta 1. jaanuari seisuga oli Eestis perekonnanimi Laurimaa 122 inimesel: 55 mehel ja 67 naisel. Laurimaa on üks levinumaid perekonnanimesid Rapla maakonnas: meeste puhul 5. koht ja naiste puhul samuti 5. koht.
Jan Mukařovský
Jan Mukařovský (11. november 1891 Písek – 8. veebruar 1975 Praha) oli tšehhi kirjandusteadlane ja kunstiteoreetik.
Roman Širokov
Ta mängis klubikarjääri jooksul mitmes Venemaa klubis, näiteks Peterburi Zenit, Moskva CSKA, Kaasani Rubin ja FK Himki.
Debüüdi rahvuskoondises tegi ta 28. märtsil 2008 sõprusmängus Rumeeniaga.
August Hunt
August Hunt on Eesti ansambel, mis kogunes 2010. aastal.
Bändi laulja Norman Salumäe oli üks "Eesti otsib superstaari" teise hooaja finalistidest.
Muusikaline tegevus
August Hundil ilmus 1. detsembril 2011 esikplaat "Meie aeg on käes...", mille tuntumad lood on "Thomas Malthus on surnud, mu arm" ja singel "Tantsulõvi". Debüütplaat on saanud arvukalt positiivset vastukaja nii kriitikutelt kui ka kuulajatelt.
ETV2 edetabelisaate "Eesti TOP 7" 2011. aastal koostatud parimate kodumaiste muusikavideote koondedetabelis Eesti TOP 50 esikohal võidutses August Hunti video "Thomas Malthus on surnud, mu arm" (režissöör Andzei Matsukevits).
Lauluvõistlusele Eesti Laul 2012 esitas bänd kolm laulu, millest sõelale jäi "Tantsulõvi" (autorid: August Hunt ja Heiti Kender ). Esimeses poolfinaalis jõudis laul viie edasipääseja hulka.
Puiatu vald
Puiatu vald (saksa keeles Pujat) oli vald Viljandimaal Kõpu kihelkonnas. Vallamaja asus tänapäeva Puiatu küla aladel.
Julia Kristeva
pisi|Julia Kristeva (2008) Julia Kristeva (bulgaaria keeles Юлия Стоянова Кръстева, sündinud 24. juunil 1941 Slivenis) on bulgaaria päritolu Prantsusmaa filosoof, kirjanduskriitik, psühhoanalüütik, semiootik, feminist.
BMW 4. seeria
'''BMW 4. seeria''' on BMW kupeemudelite seeria. 4. seeria nimetus võeti kasutusele 2013. aastal, kui otsustati kupee- ja kabriolettmudelid tähistada erinevalt BMW 3. seeria sedaan- ja universaalmudelitest.
August Hunt
Muusikaline tegevus
Lauluvõistlusel Eesti Laul 2014 pääses bänd lauluga "Kus on EXIT?" poolfinaali.
Daimoku
Daimoku (jaapani keeles; hiina keeles 題⽬ tímù 'teema, pealkiri') on jaapani budismi Nichireni koolkonnas oluline harjutusviis, mis seisneb vormeli "Pühendan end Lootossuutrale" (jaapani keeles 南無妙法蓮華経 Namu Myōhō Renge Kyō) kordamises.
Puiatu vald
1899 liideti Puiatu vallaga Väike-Kõpu vald.
BMW 4. seeria
Esimene põlvkond (F32/F33/F36; 2013–2020)
Saadaval oli 2-ukseline kupee (F32) ja 4. seeria kabriolett (F33), mis on BMW 4. seeria lahtine versioon ja see asendab nüüd BMW mudelivalikus 3. seeria kabrioletti.
Julia Kristeva
Julia Kristeva on keeleteadlane, naisõiguslane ja Roland Barthesi õpilane. Ta elab alates 1965. aastast Pariisis ja sai uudsusmõtlejate rühma Tel Quel juhtivaks liikmeks. Pariisi ülikooli keeleteaduste õpetajana (1974. a-st) uuris märgisüsteemi suhet sellega, mis süsteemile eelneb ja seda ületab.
Daimoku
Daimokus usutakse sisalduvat kogu Lootossuutra vägi ja selle lausumine või austamine hoidvat ära kõik halva.
Julia Kristeva
Irigaray ja Cixous' kõrval on Kristeva mõjukaim naisõiguslane, kelle mõttlemist mõjutas juturavi, marksism ja Jacques Derrida filosoofia. Kristevat huvitab Derrida dekonstruktsiooni suhe koetisõpetusega (strukturalismiga), millele pani aluse Saussure. Tema esseed ja tõlked: Semeiotike (1969), Polüloog (1977) ja Kristeva lugemik (1986). Teosed: Luulekeele revolutsioon (ka: Revolutsioon luule keeles, 1974), Jälestuse jõud: Essee äratõukamisest (1980), Võõrad iseendile (1989). Kristeva tutvus 1960ndate lõpus Juri Lotmaniga, ning asendas teksti mõiste tekstidevahelisuse mõistega.
BMW 4. seeria
Esimene põlvkond (F32/F33/F36; 2013–2020)
Mootorivalikus on nii bensiini- (184–306 hj) kui ka diiselmootorid (143–258 hj). Pakiruum mahutab 370 liitrit (kui katus on peal; kui katus on all, siis 220 liitrit).
BMW 4. seeria Gran Coupe
'''BMW 4. seeria Gran Coupé''' (F36) on BMW neljaukseline kupee. See põhineb BMW 3. seerial, millest on 1,5 cm pikem ja laiem, aga 4 cm madalam. Auto on 4,6 m pikk, 1,8 m lai ja 1,4 m kõrge. Pakiruum mahutab tavaolekus 480 liitrit ja kui tagaistmed alla klappida, siis 1300 liitrit. Mootorivalik koosneb viiest mootorist, millest võimsaim on 3-liitrine 435i (306 hj). Ülejäänud mootorid on kaks 2-liitrist bensiinimootorit (194 ja 245 hj) ja kaks diiselmootorit (143 ja 184 hj).
Teine põlvkond (G22/G23/G24; 2020–tänapäev)
Uus 4. seeria BMW näeb välja väga sarnane 2019. aasta Frankfurdi autonäitusel tutvustatud kontseptsioonimudeliga. Tootmiskõlbulikku autot esitleti 2020. aasta juunis.
Keretüübid on endiselt kupee (G22), kabriolett (G23) ja 4-ukseline luukpära-kupee ehk 4. seeria Gran Coupé (G24).
Paistu kolhoos
Paistu kolhoos oli kolhoos Viljandi rajoonis Paistu külanõukogus. Kolhoosi keskasula oli Paistu. Kolhoosi pindala oli 11 000 ha.
Julie Wilhelmine Ederberg
Julie Wilhelmine Ederberg (aastani 1886 Julie Wilhelmine Elens, pseudonüümid Helmi ja Saare pereema; 8. veebruar 1861 Kavastu – 16. märts 1897 Kaarma) oli eesti luuletaja.
Ta sündis Virumaal Haljala kihelkonnas Kavastu mõisa möldri tütrena. Õppis Paides ja Tallinnas tütarlaste erakoolides, sooritas aastal 1879 koduõpetaja-eksami. Töötas koduõpetajana Soomes Impilahtis, Peterburis ja kodumaal. Aastal 1886 abiellus Kaarma koguduse õpetaja Friedrich Wilhelm Ederbergiga. Suri Kaarmal.
Alates aastast 1881 avaldas perioodikas luulet ja üksikuid proosapalasid, luuletuskogu "Rohu lillekesed" (1894). Tema eleegilisel isamaaluulel ei ole suuremat kirjanduslikku kaalu, tema loodusluule on religioosne.
Isiklikku
Ta oli abielus Kaarma koguduse õpetaja Friedrich Wilhelm Ederbergiga. Nende poeg Hermann Johannes Ederberg oli Hargla- ja Koeru koguduse õpetaja ning aastatel 1931–1944 Ida-Preisimaal Czycheni (Bolken) koguduse õpetaja, alates aastast 1944 pastor Ida-Saksamaal.
Kesk-Läänepiirkond (Brasiilia)
Kesk-Läänepiirkond on üks viiest Brasiilia piirkonnast. Piirkonda kuuluvad Goiási, Mato Grosso ja Mato Grosso do Suli osariik ning Brasiilia Liiduringkond.
Võlg (film)
"Võlg" on 1966. aastal valminud Eesti Telefilmi telemängufilm. Filmi stsenaarium põhineb Mati Undi samanimelisel jutustusel.
Biograafiad (Li)
Biograafiad (Li) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Li".
Võlg (film)
Sisu
19-aastane Lauri on hiljuti keskkooli lõpetanud ja töötab kaubaveoauto juhina. Ta ei tea veel päris täpselt, mida elult tahta. Tartust Pärnusse sõites võtab ta hääletajana peale keskkooliõpilase Reesi. Jõudnud Pärnusse, kutsub Lauri Reesi randa. Vastastikune sümpaatia on tekkinud ning noored lepivad kokku, et nad lähevad õhtul koos välja. Pärnus ootab Laurit temast mõned aastad vanem Malle, kellega tal on keerulised suhted. Kuid Lauri peatub hoopis oma endise klassivenna Enno juures, kes nüüd on kunstiüliõpilane. Õhtul pidutsevad Lauri, Reesi ja Enno Rannahoones, vahepeal käivad Lauri ja Reesi meres ujumas. Tagasi restorani jõudnuna jutustab Reesi loo ühest oma klassi tüdrukust, kellele nääripühade ajal jättis klassi populaarseim poiss loosiga jagatud kingituse tegemata. Juhtum võeti hiljem üles ja poiss oli nõus oma võla tasuma. Poiss tõigi kingi, aga tüdruk ei võtnud seda enam vastu. Lauri ja Enno ei saa päris hästi aru, mida Reesi selle looga ütelda tahtis. Poisid saadavad Reesi koju, kõik kolm on kõrgendatud meeleolus. Lauri jõuab järeldusele, et tuleks ikka ülikooli minna. Järgmine hommik on vihmane. Vastumeelselt läheb Lauri kohtamisele Mallega. Malle räägib talle, et nad saavad lapse. Elu tõsidus hakkab Laurile kohale jõudma. Võlg omandab nüüd konkreetse tähenduse. Filmi lõpus sõidavad Lauri ja Malle kaubaautoga vihmasajus Tartusse.
Ranna vald
Ranna vald (saksa keeles Tellerhof) oli vald Tartumaal Kodavere kihelkonnas. Vallamaja asus Lümati külas.
Vald eksisteeris 1866 –1939.
Valla alal asus Ranna mõis.
Kollom
Kollom on eesti perekonnanimi.
Statistika
2022. aasta 1. jaanuari seisuga oli Eestis perekonnanimi Kollom 167 inimesel: 82 mehel ja 85 naisel. Perekonnanimede levikult oli Kollom meeste puhul 1078. kohal ja naiste puhul 1155. kohal.
Kollom oli kõige levinum perekonnanimi vanuserühmas 55–59 aastat, kus neid on 10 000 elaniku kohta 1,84. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 9,00 inimest.
19. sajandi algul pandi pärisorjusest vabastamise käigus Tartumaal Võnnu kihelkonnas Ahja mõisavallas talupojale nimeks Kollom.
Nimede eestistamise käigus loobusid 1937. ja 1938. aastal nimest Kollom 3 isikut, kui võeti uueks nimeks Kivioja.
Montferrat' hertsogkond
Montferrat' hertsogkond loodi sellest, mis jäi järele Montferrat' margist pärast viimase Palaiologosest pärija surma (1533) ja markkrahvkonna lühiajalist kontrolli Hispaania poolt (1536. aastani). Pärast seda lühikest vahepala läks see Gonzaga perekonnast Mantova hertsogitele. 1574. aastal ülendas keiser Maximilian II Montferrat' hertsogkonnaks.
Sel ajal oli Montferrat pindalaga 2750 km² ja koosnes kahest eraldi osast, piirnedes Savoia hertsogkonna, Milano hertsogkonna ja Genova vabariigiga. Selle pealinn oli Casale Monferrato.
Mantova pärilussõjaga (1628–1631) läks tükike hertsogkonnast Savoiale; ülejäänud läks Savoiale 1708. aastal, kui keiser Leopold I omandas Gonzagade valduse Mantova hertsogkonna. Järgmine Gonzagade pärija sai hiljem kompensatsiooniks Tescheni hertsogkonna Sileesias.
The Ozzy Osbourne Band
The Ozzy Osbourne Band (tõlkes: Ozzy Osbourne'i ansambel) on inglise heavy metal laulja Ozzy Osbourne'i sooloansambel. The Ozzy Osbourne Band on müünud üle 32 miljoni albumi maailmas.
Madalmaade ühendkuningriik
Madalmaade ühendkuningriik (1815–1839) (hollandi Verenigd Koninkrijk der Nederlanden, prantsuse Royaume uni des Pays-Bas) on mitteametlik nimi, mida kasutati viitamisel Madalmaade kuningriigile (hollandi Koninkrijk der Nederlanden, prantsuse Royaume des Belgiques) pärast Prantsuse esimese keisririigi osadest loomist ja enne uue Belgia kuningriigi eraldumist sellest aastal 1830.
See riik, millest suur osa on tänapäeval Madalmaade Kuningriik, koostati endisest Hollandi vabariigist (Seitsme Madalmaa (Provintsi) Ühendatud Vabariik) põhjas, endistest Austria Madalmaadest lõunas ja endisest vürstlikust Liège'i piiskopkonnast. Oranje-Nassau dünastia tuli selle uue riigi monarhideks.
Madalmaade ühendkuningriik lagunes pärast 1830. aasta Belgia revolutsiooni. Madalmaade kuningas Willem I keeldus Belgia riiki tunnistamast kuni 1839. aastani, mil ta langes Londoni lepingu surve alla. Alles siis lepiti täpsed piirid kokku.
Tänapäeval on Benelux (loodud aastal 1944 Hollandi, Belgia ja Luksemburgi vahel) kuidagi endise Madalmaade ühendkuningriigi "kauge järeltulija". Nende poliitilised süsteemid on väga sarnased ja hollandi keel on ametlik ja kohalik keel 83% rahvastikust.
Oranje-Nassau prints Willem, uus Hollandi suverään
Pärast Madalmaade vabastamist aastal 1813 Preisi ja Vene vägede poolt oli iseenesestmõistetav, et mistahes uut režiimi hakkab juhtima Oranje-Nassau prints Willem Frederik, viimase asehalduri Willem V van Oranje-Nassau ja printsess Wilhelmine von Preußeni poeg. Willem tuli Haagi, kus 6. detsembril pakuti talle kuningatiitlit. Ta keeldus ja kuulutas end Ühendatud Madalmaade vürstkonna "suveräänseks vürstiks".